CELEX: 32008D0422
Language: ro
Date: 2008-06-05 00:00:00
Title: 2008/422/CE: Decizia Consiliului din 5 iunie 2008 privind declasificarea anumitor părți din Manualul SIRENE adoptat de către Comitetul executiv instituit în conformitate cu dispozițiile articolului 132 din Convenția de punere în aplicare a Acordului Schengen din 14 iunie 1985 ( Convenția Schengen 1990 )

7.6.2008   
            
            
               RO
            
            
               Jurnalul Oficial al Uniunii Europene
            
            
               L 149/78
            
         
      DECIZIA CONSILIULUI
   
   din 5 iunie 2008
   privind declasificarea anumitor părți din Manualul SIRENE adoptat de către Comitetul executiv instituit în conformitate cu dispozițiile articolului 132 din Convenția de punere în aplicare a Acordului Schengen din 14 iunie 1985 („Convenția Schengen 1990”)
   (2008/422/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 207 alineatul (3),
   întrucât:
   
               (1)
            
            
               Prin Decizia 2003/19/CE din 14 octombrie 2002 privind declasificarea anumitor părți din Manualul SIRENE adoptat de către Comitetul executiv instituit prin Convenția de punere în aplicare a Acordului Schengen din 14 iunie 1985 (1), Consiliul a declasificat anumite părți din Manualul SIRENE și a declasat secțiunea 2.3 din Manualul SIRENE, precum și anexele 1, 2, 3, 4, 5 și 6 la acesta la nivelul de clasificare „Restreint UE”.
            
         
               (2)
            
            
               Versiunea cea mai recentă a Manualului SIRENE, care figurează în Deciziile 2006/757/CE (2) și 2006/758/CE (3) ale Comisiei din 22 septembrie 2006 de modificare a Manualului SIRENE, nu conține dispoziții echivalente secțiunii 2.3, astfel cum a fost formulată la data adoptării Deciziei 2003/19/CE.
            
         
               (3)
            
            
               Prin Decizia 2007/473/CE din 25 iunie 2007 privind declasificarea anumitor părți din Manualul SIRENE adoptat de către Comitetul executiv instituit prin Convenția de punere în aplicare a Acordului Schengen din 14 iunie 1985 (4), Consiliul a declasificat anexele 2 și 5 din Manualul SIRENE.
            
         
               (4)
            
            
               În prezent, Consiliul consideră că este oportună declasificarea unei alte părți din Manualul SIRENE.
            
         
               (5)
            
            
               Anexele 1, 3 și 6 la Manualul SIRENE ar trebui să rămână clasificate cu „Restreint UE”,
            
         DECIDE:
   Articolul 1
   Anexa 4 la Manualul SIRENE se declasifică.
   Articolul 2
   Prezenta decizie produce efecte de la data publicării în Jurnalul Oficial al Uniunii Europene.
   Articolul 3
   Prezenta decizie se publică în Jurnalul Oficial al Uniunii Europene.
   
      Adoptată la Luxemburg, 5 iunie 2008.
      
         
            Pentru Consiliu
         
         
            Președintele
         
         D. MATE
         
      
   
   
      (1)  JO L 8, 14.1.2003, p. 34.
   
      (2)  JO L 317, 16.11.2006, p. 1.
   
      (3)  JO L 317, 16.11.2006, p. 41.
   
      (4)  JO L 179, 7.7.2007, p. 52.